ปวดื้องช่วงเหนือสะดือค่ะ แต่ปวดเกร็งๆบิดๆ สักพักก็หาย แล้วสักพักก็ปวดอีกค่ะ แต่ช่วงแรกที่เป็นเหมือนปวดท้องเหมือนจะถ่ายค่ะแต่พอถ่าย ถ่ายออกนิดเดียว แต่วันนี้ถ่ายครั้งเดียว แล้วก็ไม่ค่อยปวดถี่เหมือนช่วงวันแรกค่ะ แต่วันนี้ไปปัสสาวะ ปัสสาวะอมสีแดงค่ะ หนูอยากรู้ว่าเป็นอะไรค่ะ
สวัสดีค่ะ อาการปวดท้องบริเวณสะดือ อาจเกิดจาก-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ลำไส้อักเสบ ทำให้ปวดท้องบิด ถ่ายเหลว-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลันในกรณีนี้ที่ปัสสาวะปนเลือดน่าจะเกี่ยวกับทางเดินปัสสาวะติดเชื้อมากที่สุด แนะนำพบแพทย์เพื่อตรวจร่างกายและตรวจปัสสาวะเพิ่มเติมค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด